Poziţia Armeniei faţă de criza din Nagorno-Karabah

 


Comunitatea internaţională nu a recunoscut acestei regiuni statutul de republică independentă, deşi s-a autoproclamat ca atare, are un for legislativ ales, un preşedinte şi o armată numită Armata Naţionlă de Apărare. Problema centrală a teritoriului respectiv este aceea a statutului politic. Fiecare dintre părţile aflate în conflict invocă Actul Final de la Helsinki, ale cărui zece articole sunt considerate ca având valoare egală şi dintre care două se referă la 1. “integritatea teritorială şi inviolabilitatea frontierelor” şi 2. “principiul autodeterminării”.

Aşezare geografică


Nagorno-Karabah este o enclavă în interiorul statului Azerbaijan şi nu se mărgineşte cu nici un alt stat. Există o zonă, pe direcţia oraşului Lacin şi numită Coridorul Lacin, care uneşte Nagorno-Karabah cu Armenia, dar comunitatea internaţională nu recunoaşte acest coridor ca parte a enclavei ci consideră că este doar un traseu pentru ajutoarele umanitare. Nagorno-Karabah este o regiune caucaziană, componentă importantă a zonei de interes petrolier din jurul Mării Caspice.

Istoric


In trecut, Karabahul - numit şi Armenia munteană - a făcut parte succesiv din Armenia, Albania Caucaziană şi Persia, existând şi lungi perioade când a avut un statut cvasi-independent, fiind condus de principi armeni. In 1913 a devenit dominion rusesc. In 1018 s-au format republicile independente Azerbaijan şi Armenia care au început imediat să-şi dispute regiunea Karabah. Datorită conflictului dintre Armenia şi Turcia - pe teritoriul căreia se află o puternică minoritate armeană - statul otoman a intervenit în dispută de partea Azerbaijanului. In 1920 guvernele sovietice din Azerbaijan şi Armenia au convenit ca ţinutul Karabah să aparţină statului armean, dar, în 1921, Stalian a aplicat “politica naţionalităţilor” de divizare a acestora şi a decis ca regiunea karabahă să intre în componenţa statului azer. In 1923, Karabahul a fost împărţit în Regiunea autonomă Nagorno-Karabah şi districtele Lacin - fâşia care lega Karabahul de Armenia - şi Kelbajar, acestea din urmă fiind o jurisdicţie separată numită “Kurdistanul roşu”, ulterior desfiinţat. De aceea problema Coridorului Lacin este considerată de părţile în conflict ca vitală. Incepând cu 1988, delegaţii din Nagorno-Karabah au adresat Moscovei o serie de petiţii prin care solicitau tranferul regiunii Nagorno-Karabah din componenţa statului azer în aceea a Armeniei. In 1989 s-a format un Consiliu Naţional al reprezentanţilor autorizaţi ai populaţiei din Nagorno-Karabah. In aceste condiţii, Azerbaijanul a luat măsuri de mutare a unor mase de populaţie azeră în zonă şi de deportare a armenilor de aici spre alte ţinuturi din Azerbaijan, iar in Lacin şi în jurul Nagorno-Karabahului a înfiinţat baze militare. La 1 decembrie 1989 Sovietul Suprem al Armeniei a emis o rezoluţie prin care cerea reunificarea RSS Armeană cu Nagorno-Karabah. In august 1992 consiliile locale au adoptat “Declararea Republicii Nagorno-Karabah”. Pe 10 decmbrie s-a ţinut un referendum asupra independenţei enclavei în prezenţa observatorilor internaţionali ale cărui rezultate au fost de 82,2% în favoarea independenţei. Pe 28 decembrie 1991 s-au ţinut alegeri pentru constituirea parlamentului care, pe 6 ianuarie 1992, a adoptat Declaraţia de independenţă. In 1994 a fost ales Robert Kocharian în funcţia de preşedinte al autoproclamatei republici, iar pe 24 noimbrie 1986 acesta a fost reales. Tot în 1991 s-a format şi Armata de apărare din Karabah care în 1992 a reuşit să forţeze deschiderea Coridorului Lacin spre Armenia. Armata karabahă a ocupat, în 1993, teritoriile Kelbajar, Agdam şi altele care aparţin statului azer.

Medierea internaţională


Internaţionalizarea conflictului s-a produs la sfârşitul anului 1991, odată cu destrămarea URSS. In acel moment au devenit manifeste interesle SUA, ale Rusiei, Iranului, Turciei şi tărilor occidentale pentru Transcaucaz. Rusia a avut prima iniţiativă de mediere, fiind urmată de Iran, iar pe 24 martie 1992 CSCE - Conferinţa pentru Securitate şi Cooperare în Europa, devenită între timp Organizaţie, OSCE - a mandatat un grup de 11 state - SUA, Rusia, Germania, Franţa, Cehia, Suedia, Italia, Belarus, Turcia, Azerbaijan şi Armenia - numit Grupul de la Minsk, să pregătească o conferinţă de pace care-şi ţine lucrările în capitala statului Belarus. Datorită intereselor divergente, Rusia a adoptat o altă poziţie decât a statelor occidentale în această problemă, situându-se de partea Armeniei şi susţinând cererile reprezentanţilor din Nagorno-Karabah. In mai 1994 Rusia a mediat un acord de încetare a focului care se menţine până astăzi. De aceea, în decembrie 1994, CSCE s-a întrunit la Budapesta şi a stabilit o co-preşedinţie a Grupului de la Minsk deţinută de Rusia şi, respectiv, ţările occidentale. Negocierile continuă şi astăzi.


Poziţia Armeniei


Armenia doreşte reunificarea sa cu aşa zisa Republică Nagorno-Karabah şi susţine principiul autodeterminării teritoriale, dar oficial, deoarece nu doreşte să încalce status-qvo-ul internaţional de nemodificare a graniţelor, cere recunoaşterea internaţională a statului Nagorno-Karabah pentru ca starea de facto să devină o stare de jure. De asemenea, consideră fâşia Cordiorul Lacin ca parte componentă a statului karabah. Intr-adevăr, deşi această regiune n-a aparţinut decât o perioadă scurtă statului armean, majoritatea covârşitoare a populaţiei sale înainte de anul 1900 era armeană. După valuri succesive de deportări şi refugieri, în regiune au fost aduşi mulţi azeri şi alte naţionalităţi, dar în continuare armenii reprezintă marea majoritate.

Concluzii


Cheia politicii externe a Armeniei este enclava Nagorno-Karabah. După ani de lupte deosebit de sângeroase, armata karabahă a obţinut ca regiunea să se comporte ca un adevărat stat, cu toate instituţiile acestuia. Comunitatea internaţională nu doreşte modificarea graniţelor, dar părţile în conflict, respectiv statul Azerbaijan, autorităţile din Nagorno-Karabah şi statul Armenia au poziţii ireconciliabile. Conflictul este escaladat şi de marile interese ale altor state pentru regiunea respectivă, datorită imensului potenţial în resurse energetice al zonei caspice. România are şi ea mari interese faţă.

